Artikel filtreret på dato: Torsdag, 21 februar 2019
Torsdag, 21 februar 2019 17:30
Torsdag, 21 februar 2019 14:39
Ny skuespiller bydes velkommen
Mungo Park Kolding byder velkommen til ny ensembleskuespiller.
I starten af den kommende sæson byder Mungo Park Kolding velkommen til en ny skuespiller i det faste ensemble. Valget er faldet på den nyuddannede skuespiller Josephine Reumert Grau, som er født og opvokset i Kolding, skriver Mungo Park i en pressemeddelelse:
- Jeg er helt vildt glad for at være blevet fastansat på Mungo Park Kolding. Jeg føler mig både privilegeret og overvældet, det lyder måske klichéagtigt – men jeg forstår det ikke helt endnu, siger Josephine Reumert Grau, der i slutning af juni er færdiguddannet fra Den Danske Scenekunstskole i Aarhus.
Debut på Dronning Dorothea Teatret
Josephine Reumert Grau har spillet teater siden hun var 9 år, blandt andet på Dronning Dorthea Teatret i Kolding. Siden debuten på scenen på Dronning Dorthea Teatret har skuespillet fyldt Josephines liv og efter sommer vender hun hjem til Kolding.
- Det bliver en lærerig udfordring for mig og jeg glæder mig til at starte prøver på Britta-forestillingen efter sommerferien. For mig er Mungo Park Kolding et spændende teater, der træffer modige valg og skaber nogle virkeligt interessante forestillinger, fortæller Josephine Reumert Grau.
Det vil allerede den 4. marts være muligt at se Josephine Reumert Grau på scenen på Mungo Park Kolding, når hun opfører sin afgangsforestilling ”Jeg står i kviksand og brøler som en hjort”. Forestillingen er en musikalsk intim monolog, der handler om en kvinde, der har tabt sig selv til kærligheden.
- Forestillingen handler om en forelskelse, der udvikler sig til hævngerrighed og apati, så der er store følelser på spil. Men sådan er det jo at være menneske, fortæller Josephine Reumert Grau, der selv har været en af de primære kræfter i udviklingen af forestillingen.
Forestillingen ”Jeg står i kviksand og brøler som en hjort” spiller på Mungo Park Kolding mandag den 4. marts klokken 19.30.
Torsdag, 21 februar 2019 11:51
Tour de France kommer gennem Kolding og Christiansfeld
Tour de France-feltet kommer gennem Kolding og Christiansfeld i 2021.
I 2021 kommer Tour de France gennem dele af Danmark, hvor det hele starter med en enkelstart i København den 2. juli. Den 3. juli køres en etape fra Roskilde til Nyborg og den 4. juli starter etapen i Vejle og slutter i Sønderborg. Undervejs kommer tour-feltet gennem Kolding og Christiansfeld. Erhvervsministeriet skriver, at etapen kommer forbi Christiansfeld, mens formanden for Kolding Bicycle Club til JydskeVestkysten bekræfter, at touren også kommer gennem Kolding.
190 lande og flere milliarder seere vil se med, når Danmark over de tre dage lægger asfalt til tre etaper af Tour de France, oplyser Erhvervsministeriet.
- Det bliver en folkefest, der kommer til Danmark. Vi må se om der ikke skal arrangeres noget musik eller andre festligheder, når touren kommer gennem vores kommune, siger Koldings borgmester, Jørn Pedersen, til Kolding Netavis.
Tour de France slutter den 28. juli i Paris.
Se ruterne på billedet længere nede på siden...
Udgivet i Cykling
Okt 11, 2019 3406 Vonsild
Okt 14, 2019 2214 Kolding
Okt 17, 2019 1223 Læserbreve
Okt 14, 2019 397 Erhverv